વિજલપોર પાલિકા અને નવસારી પાલિકા વચ્ચે નહેરના પાણી ઝઘડાનું કારણ નાગધરા કેનાલ યોજના હોવાનું જાણવા મળ્યું છે. આ યોજના અંતર્ગત નાગધરાથી નવસારી પાલિકાએ પાણીની લાઇન નાંખી હોવા છતાં આ લાઇનમાં લીકેજ જ આવ્યા કરે છે અને નાગધરા લાઇનમાંથી પાણી નવસારી પાલિકાને મળી શક્યું નથી. વિજલપોરને પણ નાગધરા લાઇનમાંથી જ પાણી આપવાનું નક્કી થયું હતુ પરંતુ નવસારીને આ લાઇનમાંથી મળે તો વિજલપોરને આપેને ? હવે નવસારી પાલિકાને હાલ જે નહેરનું પાણી મળે છે તે તેના માટે પૂરતું નથી તો વિજલપોરને કેવી રીતે આપે અને આ મુદ્દાથી જ વિવાદ સર્જાયો છે.